EkBass/fiwiki-20250220-pages-articles huggingface dataset:
Itävallan sloveenit

Itävallan sloveenit ovat Itävallassa asuvia sloveeneja. Historiallisia sloveenivähemmistöjä asuu Kärntenin ja Steiermarkin osavaltioiden alueella. Kärntenissä asui vuoden 2001 väestönlaskennan mukaan 12 554 ja Steiermarkissa 2 192 sloveenia. ==Historia== Sloveenien perustivat 600-luvulla nykyisen Itävallan alueelle Karantanian valtion, joka laajimmillaan käsitti muun muassa Salzburgin, Tirolin ja Kärntenin. Sloveenien asuma-alueet alkoivat kuitenkin työntä kohti etelää saksalaisten tieltä ja uskonpuhdistuksen aikoihin sloveenien asuma-alueen pohjoisraja oli Kärntenin keskiosissa. Kun Jugoslavian kuningaskunta perustettiin vuonna 1918 se miehitti jonkin aikaa Kärntenin eteläosia. Vuonna 1920 alueen omistuksesta järjestettiin kansanäänestys, jossa 59 % paikallisista äänesti Itävaltaan kuulumisen puolesta. Itävaltaan liittämisen jälkeen sloveeneja yritettiin saksalaistaa ja toiminta kiihtyi etenkin Anschlussin jälkeen. Kärntenistä tulikin Itävallan ainut alue, jossa Natsi-Saksan miehitystä vastustettiin merkittävissä määrin. Toisen maailmansodan jälkeen Jugoslavialla oli vaatimuksia Kärntenin suhteen, mutta asia ratkaistiin Itävallan valtio sopimuksella vuonna 1955. Sopimuksessa sloveenivähemmistölle taattiin enemmän oikeuksia ja muun muassa sloveenin kielisen peruskoulutuksen järjestäminen on sittemmin herättänyt vastustusta saksankielisissä nationalisteissa. Vuonna 1973 moneen paikkaan tehtiin kaksikielisiä tienviittoja, mutta saksankieliset nationalistiset mielenosoittajat tuhosivat ne 123 kylässä. ==Nykypäivä== Sloveenit ovat tunnustettu vähemmistö Kärntenissä, mutta eivät Steiermarkissa. Itävallassa on muutamia kaksikielisiä päiväkoteja ja kouluja. Sloveeninkielinen koulutus herättää edelleen vastustusta Kärntenin hallinnossa. Vuosina 2001 ja 2006 Kärntenin kuvernööri Jörg Haider kieltäytyi noudattamasta perustuslakituomioistuimen määräystä käyttää kaksikielisiä tienviittoja alueilla, joilla sloveenit muodostavat yli 10 % väestöstä. ==Lähteet== == Aiheesta muualla == Luokka:Itävallan etniset ryhmät
Tony Judt

Tony Robert Judt (2. tammikuuta 1948 - 6\. elokuuta 2010) oli brittiläinen historioitsija, esseisti ja yliopiston professori. Hänen erityisalaansa oli Euroopan historia ja hän hoiti Erich Maria Remarque -professuuria New York Universityssä. Judt myös johti saman yliopiston Erich Maria Remarque -instituuttia. Vuonna 1996 Judt valittiin American Academy of Arts and Sciences -akatemiaan ja vuonna 2007 British Academyn kirjeenvaihtajajäseneksi. Nuoruuden marxilaisen sionismin vaiheen jälkeen hän menetti uskonsa sionismiin oleskeltuaan Israelissa 1960-luvulla ja alkoi kutsua juutalaisvaltiota anakronismiksi. Marxilaisuudesta hän erkani 1970- ja 1980-lukujen mittaan. Elämänsä lopulla hän kuvaili maailmankatsomustaan ”universaaliksi sosiaalidemokratiaksi”. ==Suomennetut teokset== * Huonosti käy maan (2011, Like) ==Katso myös== * Eric Hobsbawm * Raymond Aron == Lähteet == ==Aiheesta muualla== * New York Review of Books – Articles written by Judt * Historical Society, Boston University – Interview with Judt on Europe * "If words fall into disrepair, what will substitute? They are all we have" – One of Judt's final essays Luokka:Brittiläiset historioitsijat Luokka:Brittiläiset professorit Luokka:Vuonna 1948 syntyneet Luokka:Vuonna 2010 kuolleet
Moshe Safdie

Moshe Safdie, CC, (s. 14. heinäkuuta 1938) on israelilaissyntyinen kanadalainen arkkitehti. Safdie syntyi Haifan kaupungissa Palestiinan brittiläisellä mandaattialueella. Hän muutti perheensä mukana Kanadan Montrealiin viidentoista vuoden ikäisenä. Hänen ensimmäisiä töitään oli Habitat 67 -asuinrakennus Montrealin maailmannäyttelyä varten. Safdien suunnittelema hotellikasino ja viihdekeskus Marina Bay Sands Singaporessa avattiin vuonna 2010. Safdie suunnitteli keskukseen myös tieteen ja taiteen museon. Safdien viimeisimpiä suunnittelutöitä on myös Arkansasin Bentonvilleen nouseva museo Crystal Bridges Museum of American Art. Tiedosto:Marina-Bay- Sands.jpg|Marina Bay Sands, Singapore Tiedosto:Habitat 67 in winter.jpg|Habitat 67, Montréalin maailmannäyttely Tiedosto:Jewel-Changi Airport.jpg|Jewel Changi Airport ==Lähteet== ==Aiheesta muualla== * Moshe Safdie and Associates Luokka:Kanadalaiset arkkitehdit Luokka:Vuonna 1938 syntyneet Luokka:Elävät henkilöt
Melvillen rautatieasema

Melvillen rautatieasema on Melvillen kaupungissa Saskatchewanin provinssissa Kanadassa sijaitseva rautatieasema. Se on myös kaupungin ainoa henkilöliikenteen käytössä oleva asema. == Historia == 1900-luvun alkupuolella Grand Trunk Pacific Railway rakensi Pohjois-Amerikan mantereen ylittävää rautatietä, joka saavutti nykyisen Melvillen kaupungin vuonna 1908. Kaupunki muodostui rautatieaseman ja ratapihan ympärille. Melville nimettiin rautatieyhtiön johtajan Charles Melville Haysin mukaan. Nykyisin kaupungin läpi johtavan rautatien omistaa Canadian National Railway, joka hoitaa tavaraliikennettä radalla. VIA Railin The Canadian -matkustajajuna pysähtyy asemalla kolme kertaa viikossa. Vuonna 2010 Melvillen historiallinen rautatieyhdistys ("Melville Rail Station Heritage Association") sai omistukseensa nykyisen asemarakennuksen. Yhdistyksen tavoitteena on entisöidä nykyinen asemarakennus. == Lähteet == Luokka:Saskatchewanin rautatieliikennepaikat
Animal Rights Militia

Animal Rights Militia eli ARM on tunnus eläinaktivisteille, jotka harjoittavat suoraa toimintaa eläinten oikeuksien puolustamiseksi, ja irtisanoutuvat Eläinten vapautusrintaman periaatteesta tehdä kaikki mahdollinen, jotta toiminnasta ei koituisi harmia inhimilliselle tai ei-inhimilliselle elämälle. ARM vaikutti ensimmäiseksi Isossa-Britanniassa 1980-luvulla, kun eläinten vapautusliike alkoi keskittyä demonstraatioiden (kuten mielenilmausten) sijaan enemmän suoraan, laittomaan toimintaan. Ryhmän toimintatapoina olivat omaisuuden tuhoaminen, pelottelu, sekä suora väkivalta. ARM:n aktivistit lähettivät kirjepommeja, asettivat pommeja autojen alle ja rakennuksiin, pilasivat elintarvikkeita, lähettivät tappouhkauksia ja häpäisivät haudan. Vuoden 1984 Mars-patukoiden myrkytyshuijaus on yksi ARM:n tunnetuimmista toimista. Mars-yhtiö oli teettänyt eläimillä hampaiden kestävyyteen liittyviä kokeita, joita eläintensuojelijat pitivät hirvittävinä. He väittivät julkisesti, että Mars-karkkipatukat ovat myrkytettyjä, ja tästä syystä yhtiö veti patukat pois myynnistä, aiheuttaen itselleen mittavat taloudelliset tappiot.http://www.animalliberationfront.com/ALFront/Actions-UK/alfarm.htm ==Lähteet== Luokka:Terroristijärjestöt
TKK (täsmennyssivu)

TKK voi viitata muun muassa näihin: * TKK, Teknillinen korkeakoulu, entinen yliopisto Espoossa * TKK, mikronesialaisen Chuukin lentoaseman IATA-koodi * TkK, tekniikan kandidaatti, alempi korkeakoulututkinto * TKK, Kuningas Pähkinä, vaasalainen räppäri * TKK, Tampereen Keilakerho, Suomen menestynein keilaseura 2000-luvulla * TKK, tilakeskinen kuutiollinen kiderakenne
Bus Stop (kappale)

Bus Stop on brittiläisen The Hollies -yhtyeen hittikappale ja single vuodelta 1966. Se on yksi yhtyeen suurimmista hiteistä; kappale pääsi sekä Britanniassa että Yhdysvalloissa sijalle 5. Kappale kertoo parista, joka tapaa sateisena päivänä bussipysäkillä, ja rakastuu jakaessaan sateenvarjon. Britanniassa ”Bus Stopia” ei julkaistu millään studioalbumilla, kun taas Yhdysvalloissa se sisältyi kyseisen maan markkinoille suunnatulle albumille Bus Stop. == Yleistä kappaleesta == Kappaleen kirjoitti Graham Gouldman, joka myöhemmin tuli vaikuttamaan rockyhtye 10cc:ssä. Hän työsti kappaleen mielessään Manchesterin paikallisliikenteen linjan 95 bussissa. Gouldmanin kappaletta ehdotti The Holliesille yhtyeen manageri Michael Cohen. Yhtye oli äimistynyt nuoren miehen aikaansaannoksesta. Hollies harjoitteli kappaletta yhdessä yhtyeeseen kuulumattoman basisti Klaus Voormannin kanssa, mutta äänitykseen yhtye oli jo hankkinut uuden vakituisen basistin, kitaristi Tony Hicksin ehdottaman Bernie Calvertin. Hicks ja rumpali Bobby Elliott tunsivat hänet, sillä Calvert oli soittanut heidän kanssaan ennen The Holliesia toimineessa Ricky Shaw and the Dolphins -yhtyeessä.The Hollies: All the Hits & More: The Definitive Collection -albumin tiedot (LP: EM 1301) The Holliesin tuolloinen kitaristi Graham Nash pitää kappaletta suosikki Hollies-sävelmänään, koska se äänitettiin tunnissa ja viidessätoista minuutissa, ja oli suuri hitti. == Julkaisu ja vastaanotto == ”Bus Stop” muodostui suureksi hitiksi. Se pääsi sekä Britanniassa että Yhdysvalloissa listan viidenneksi. Kappale oli samalla yhtyeen läpimurto Yhdysvalloissa. Top 10:een single nousi ainakin kahdessatoista valtiossa, mukaan lukien Malesiassa ja Ruotsissa, missä se ylsi listaykköseksi. === Listasijoitukset === Valtio Korkein sijoitus Listaviikot Nousu listalle Lähde 1\. 1\. 2\. 3\. 3\. 7 (top 10) viikko 30/1966 3\. 4\. 5 4.6.1966 4\. 4\. 5\. 9 (top 50) 25.6.1966 5\. 1966 9\. 2 (top 10) viikko 32/1966 20\. 27\. 9 2.7.1966 == Kappaleet singlellä== A-puoli # B-puoli # * == Muita versioita == Cover-version ”Bus Stopista” ovat tehneet Herman's Hermits, Material Issue, Sugarplum Fairy ja The Family Cat. Myös itse kappaleen kirjoittaja Graham Gouldman on levyttänyt kappaleen. Suomeksi kappaleen levytti ensimmäisenä 30. maaliskuuta 1967 Ilkka Lähteenmäki nimellä ”Bussipysäkki”. Vuonna 1991 oli vuorossa Clifters-yhtyeen esitys ”Angelica”.http://www.fono.fi/LaajennettuHakutulos.aspx?kappale=angelica&esittaja;=clifters Seppo Tammilehdon kääntämä ja esittämä ”Maitolaituri” puolestaan ilmestyi vuonna 1995. == Lähteet == *Kappaleet, kestot, tuottaja: Singlen tiedot austriancharts.at -sivustolla === Viitteet === Luokka:The Holliesin kappaleet Luokka:Vuoden 1966 kappaleet
Pyreneiden kansallispuisto

thumb Pyreneiden kansallispuisto on luonnonsuojelualue Ranskan lounaisosassa, Espanjan vastaisella rajalla.Puiston kotisivu Sen nähtävyyksiin kuuluvat lukuisat suuret petolinnut kuten kotkat ja korppikotkat, Vignemalen 3 298 m korkea huippu sekä jään muodostama onsilo Cirque de Gavarnie.Hautes Pyrenees Parks Rural Pyrenees Puisto muodostaa Ranskan puoleisen osan Ranskan ja Espanjan yhteisestä Unescon maailmanperintökohteesta Monte Perdido.Pyrénées - Mont Perdu Unesco == Lähteet == Luokka:Ranskan kansallispuistot Luokka:Hautes- Pyrénées Luokka:Pyrénées-Atlantiques
Cévennesin kansallispuisto

thumb Cévennesin kansallispuisto on luonnonsuojelualue Ranskan eteläosassa. Sen nähtävyyksiin kuuluu Aven Armandin luola. Kansallispuisto kuuluu valtaosin Lozèren ja Gardin departementteihin Languedoc-Roussillonin hallintoalueella, mutta osin myös Ardèchen departementtiin Rhône-Alpesin alueella ja Aveyronin departementtiin Midi-Pyrénées-alueella. Cévennesin alue on Ranskan harvimmin asuttua. Puistoon kuuluu vuoria ja 150 000 hehtaarin metsäalue, jossa tavataan mufloneita ja hirvieläimiä. Puiston kasvilajeihin kuuluvat kihokit, kastanjat, villit tulppaanit, varjoliljat ja monet kämmekät. == Lähteet == *http://www.cevennes-parcnational.fr/ ===Viitteet=== == Aiheesta muualla == Luokka:Ranskan kansallispuistot Luokka:Ardèche Luokka:Gard Luokka:Lozère Luokka:Aveyron
Tapio Karreinen

Teuvo Tapio Karreinen (14. heinäkuuta 1911 Helsinki – 20. tammikuuta 1982 Valkeakoski) oli suomalainen päätoimittaja ja kirjailija. Karreinen toimi Valkeakosken Sanomien päätoimittajana. == Teoksia == * Vaakunalintu ja Myllykylä : kokoelma kotiseutuaiheita. Valkeakoski-seura, Valkeakoski 1963 * Sääksmäen sähkö osakeyhtiö 1919-1969 : Puoli vuosisataa Sääksmäen sähköä. Sääksmäki 1969 * Visavuori : Emil Vikström-museet (1864-1942) : Vägledning. Emil-Vikström-museistiftelsen, Sääksmäki 1969 * Visavuori : Emil Wikströms Künstlerheim. Emil Wikström Museumstiftung, Sääksmäki 1969 * Juuso Walden : Minua sanotaan Juusoksi, toimittanut Tapio Karreinen. Weilin + Göös 1971 == Lähteet == * * Teoslista Fennica-tietokannasta Luokka:Suomalaiset päätoimittajat Luokka:Vuonna 1911 syntyneet Luokka:Vuonna 1982 kuolleet
Heino Törölä

Heino Törölä (6. heinäkuuta 1929 Haapajärvi – 2. lokakuuta 1982 Oulu) oli suomalainen runoilija. Oulun Raksilassa asunut Törölä kirjoitti aforismeja ja runoja. == Teoksia == * Yhdet kasvot - yksi elämä : mietelmiä. OK-kirjat, Tornio 1973 * Huhmareella survottua : mietelmiä. Tekijä, Oulu 1975 * Jottei mikään yllättäisi : runoja. Tekijä, Oulu 1976 * Lohen voitto, novelli teoksessa Eräjutut. 1976 * -nen : runoja. H. Törölä, Oulu 1977 == Lähteet == * * Kirjasampo.fi : Heino Törölä * Teoslista Fennica-tietokannasta Luokka:Suomalaiset runoilijat Luokka:Vuonna 1929 syntyneet Luokka:Vuonna 1982 kuolleet
Usko K. Lausala

Usko Keijo Lausala (13. joulukuuta 1915 Rauma – 1. marraskuuta 1982 Helsinki) oli suomalainen kirjailija. Lausala julkaisi 1964 Tuomarin tarinoita -nimisen novellikokoelman. == Teoksia == * Tuomarin tarinoita. Kustannustuote, Helsinki 1964 == Lähteet == * * Teoslista Fennica-tietokannasta Luokka:Suomalaiset kirjailijat Luokka:Vuonna 1915 syntyneet Luokka:Vuonna 1982 kuolleet
Laura Kakko

Laura Kakko (14. syyskuuta 1959 Helsinki – 12. maaliskuuta 2011 Espoo) oli suomalainen suurlähettiläs. Kakko työskenteli 1980-luvulla Punaisen Ristin palveluksessa. Hän kävi Ulkoasiainministeriön kansainvälisten asiain valmennuskurssin nro 19 keväällä 1990. Vuosina 1991–1994 hän työskenteli Suomen New Delhin -suurlähetystössä ja 1994–1997 Suomen EU-edustustossa Brysselissä. Sen jälkeen hän oli ulkoministeriön palveluksessa kotimaassa, välillä Moskovan-suurlähetystössä 2000–2003 ja jälleen kotimaassa Eurooppa- osaston apulaisosastopäällikkönä vuoteen 2009, jolloin hänestä tuli Suomen Slovenian-suurlähettiläs.Muistokirjoitus, Helsingin Sanomat, 1.4.2011 sivu C 6 ==Lähteet== Luokka:Suomen suurlähettiläät Luokka:Suomalaiset EU-virkamiehet Luokka:Vuonna 1959 syntyneet Luokka:Vuonna 2011 kuolleet
Niilo Kivakka

Nikolai (Nikke) Ievanen, sukunimi aik. Issaijeff, käytti kirjailijanimeä Niilo Kivakka (18. marraskuuta 1921 Kiimasjärvi, Karjalan työkansan kommuuni – 8. kesäkuuta 1982 Pietarsaari) oli suomalainen sotakirjailija. ==Henkilöhistoria== Kivakan vanhemmat olivat rovasti Mikael Ievanen ja Anna Nesteroff. Hän opiskeli Kuopion kauppaoppilaitoksessa 1939–1943, valmistuen merkonomiksi. Jatkosodan aikana Kivakka osallistui päämajan sissitoimintaan kyynelradio-miehenä. Hän toimi sodan jälkeenkin puolustusvoimien tiedusteluosastossa. Avioiduttuaan hän muutti puolisoineen ensin Turkuun ja sitten Pietarsaareen.Pietarsaarelaisesta Alisa Ievasesta tuli pikkulotta jo 7-vuotiaana. Pohjalainen, 5.12.2015. == Teokset == * Partion vahvuus 20: Kaukopartioseikkailuja 1941-44. WSOY 1968 * Kymmenen yhtä vastaan: Kuhmon taistelut 1939-40. WSOY 1977 * Rangaistuspartio. Karisto 1984 == Lähteet == * * Pohjoissavolaisen kaunokirjallisuuden bibliografia : Niilo Kivakka * Teoslista Fennica-tietokannasta * Partion vahvuus 20 -kirjan tietoja kirjailijasta ===Viitteet=== Luokka:Suomalaiset sotakirjailijat Luokka: Kaukopartiomiehet Luokka:Vuonna 1921 syntyneet Luokka:Vuonna 1982 kuolleet
Eelis Matilainen

Eelis Matilainen (11. lokakuuta 1901 Kangasniemi – 5. tammikuuta 1982 Lieto) oli suomalainen kirjailija. == Teoksia == * Naisen tie : romaani. Aura, Turku 1946 == Lähteet == * * Teoslista Fennica-tietokannasta Luokka:Suomalaiset kirjailijat Luokka:Vuonna 1901 syntyneet Luokka:Vuonna 1982 kuolleet
A-Katsastus Group

thumb|A-Katsastuksen toimipiste Lielahdessa, Tampereella. A-Katsastus Group on Tradekalle kuuluva ajoneuvokatsastuksiin, rekisteröinteihin ja kuljettajantutkintoihin keskittynyt konserni. Sen toimitusjohtajana on vuodesta 2021 ollut Petri Haikola. A-Katsastus työllistää noin 1 000 henkilöä (2018). Konsernin pääkonttori sijaitsee Helsingissä Pitäjänmäellä. Konserniin kuuluvat A-Katsastus Oy ja Ajovarma Oy. ==Historia== Suomen Autokatsastus Oy (SAUK) syntyi vuonna 1996, kun vuonna 1966 valtion virastona perustettu ja vuonna 1994 liikelaitokseksi muutettu autorekisterikeskus yhtiöitettiin. Uuden yhtiön päätehtäviksi tulivat katsastustoiminnan lisäksi kuljettajatutkintojen teoria- ja ajokokeet, ja sen omistukseen siirtyi 84 katsastusasemaa. Ajoneuvorekisterien ylläpito ja muut hallinnolliset tehtävät siirtyivät samassa yhteydessä perustetulle ajoneuvohallinnolle. Valtio myi Suomen Autokatsastus Oy:n 31. maaliskuuta 2003 MB Rahastot -pääomasijoitusyhtiölle, jolloin sen nimi muutettiin A-Katsastus Oy:ksi.Pääjohtajakunta, s. 160. SKS, Helsinki 2005. Vuonna 2006 Bridgepoint osti yrityksen. Suomen Autokatsastus Oy perustettu. Bussiammattilainen 1/1996, s. 10. Helsinki: Linja-autoliitto. Yrityksen toimitusjohtajina ovat toimineet Lasse Korppi vuosina 1996–2006, Juha Tukiainen vuosina 2006–2010, Kari Kivikoski vuosina 2011–2021 ja Petri Haikola vuodesta 2021.Juha Tukiainen A-Katsastus Oyn toimitusjohtajaksi A-Katsastus Oy. 6.2.2006. Viitattu 7.6.2011. A-Katsastus laajensi 2000-luvulla toimintaansa siten, että toimintaa oli Latviassa, Puolassa, Ruotsissa ja Virossa ja useilla toimialoilla. Ulkomaisesta toiminnasta on sittemmin luovuttu. Vuonna 2019 MB Rahastot osti A-Katsastuksen takaisin omistukseensa Bridgepointilta. Joulukuussa 2020 Tradeka osti A-Katsastuksen. A-Katsastus Oy osti 2022 kilpailijansa K1 Katsastajat Oy:n espanjalaiselta Applus-nimiseltä pörssiyhtiöltä. Se jatkaa toimintaansa omalla nimellään ja henkilökunnallaan A-Katsastus Oy:n tytäryhtiönä. Kaupassa A-Katsastus sai itselleen 137 työntekijää ja 84 katsastusasemaa. ==Katso myös== *Suomen autokatsastuksen historiaa ==Lähteet== == Aiheesta muualla == *www.a-katsastus.com *www.a-katsastus.fi *www.ajovarma.fi *www.a-test.fi Luokka:Suomalaiset yritykset Luokka:Tieliikenne Luokka:Tradeka Luokka:Helsinkiläiset yritykset
Karin Mandelstam

Karin Margareta Mandelstam (26. maaliskuuta 1908 Helsinki – 26. lokakuuta 1982) oli suomenruotsalainen teatteripäällikkö ja runoilija. Hän käänsi myös ruotsin kielelle useita radiokuunnelmia. Mandelstam valmistui kielenkääntäjäksi 1937. Hän julkaisi ensimmäisen runokokoelmansa Insikt vuonna 1936. Mandelstam toimi vuodesta 1945 amanuenssina Yleisradion ruotsinkielisellä teatteri- ja viihdeosastolla. Hän oli ruotsinkielisen radioteatterin johtajana 1950–1968 ja jäi eläkkeelle 1968. Mandelstam käänsi ruotsin kielelle useita Yleisradiossa esitettyjä radiokuunnelmia, näitä olivat muun muassa Olavi Paavolaisen Eurooppalainen Odysseia, Eeva-Liisa Mannerin Poltettu oranssi, Pirkko Jaakolan Kehtolauluja au-lapsille ja Eila Pennasen Mies ja hänen kolme vaimoaan. == Teoksia == * Insikt. Schildt, Helsingfors 1936 * En källas väg. Schildt, Helsingfors 1939 * Kalle Kråka, bilder av Arnold Tilgmann. Paletti, Helsingfors 1942 * Denna natt är ett prov : dikter. Schildt, Helsingfors 1943 * Dansande bin : dikter 1936-1943 i urval. Schildt, Helsingfors 1975 == Palkinnot == * Granbergin palkinto 1940, 1944 == Lähteet == * * YLE Blogit Pekka Gronow 28.4.2007 : Olavi Paavolainen vai Karin Mandelstam ? * Teoslista Fennica-tietokannasta Luokka:Suomenruotsalaiset kirjailijat Luokka:Suomalaiset teatterinjohtajat Luokka:Vuonna 1908 syntyneet Luokka:Vuonna 1982 kuolleet
Tribunicia potestas

Tribunicia potestas oli Rooman valtakunnassa aluksi nimitys kansantribuuneille kuuluvasta vallastaAntiikin käsikirja, hakusana "tribunica potestas", mutta myöhemmin siitä tuli yksi tärkein Rooman keisareiden oikeuksista. Aluksi tribunicia potestaan tarkoitus oli suojella kansantribuuneja, joiden tehtävä oli suojella plebeijejä virkamiesten mielivallalta. Tribunicia potestaan kuului sacrosanctitas, plebeijien takaama loukkaamattomuus. Kansantribuunien valta kasvoi ajan myötä ja sisälsi lopulta muun muassa oikeuden puhua senaatissa, käyttää veto-oikeutta virkamiesten päätöksiä vastaan ja kutsua senaatti koolle. Senaatti myönsi Augustukselle ikuisen tribunicia potestaan vuonna 23 eaa. ilman että tästä tehtiin kansantribuunia. Keisariajalla tribunicia potestaan myöntäminen oli selvä merkki keisarin suosiosta.Bunson s.554 Augustuksen tribunicia potestas oli siitä erikoinen että hän sai kansantribuunien valtaoikeudet ilman että häntä olisi nimitetty mihinkään virkaan. Augustus ei olisi patriisina myöskään voinut toimia kansantribuunina. Tasavallan aikana virkamiehiä koski useita sääntöjä, jotka eivät koskeneet Augustuksen tribunicia potestaa. Heidän virkakautensa kestivät aina vain vuoden ja virkakauden jälkeen heidät voitiin viedä oikeuteen. Augustus toimi esimerkiksi myös konsulina, mutta hänet valittiin aina äänestyksellä ja hänellä oli aina konsulikumppani.Galinsky s.40 Augustus antoi Agrippalle tribunicia potestaan vuonna 18 eaa. viideksi vuodeksi ja vuonna 13 eaa. vielä viideksi vuodeksi lisää. Agrippa kuoli kuitenkin seuraavana vuonna.Fields s.34 Seuraavaksi hän antoi tribunicia potestaan viideksi vuodeksi Tiberiukselle vuonna 6 eaa., mutta sitä ei uusittu vuonna 2 eaa. Augustuksen ottopojan Gaius Caesarin kuoleman jälkeen Augustus antoi jälleen tribunicia potestaan Tiberiukselle vuonna 4 jaa. kymmeneksi vuodeksi. Vuonna 13 jaa. Tiberiuksen tribunicia potestaa jatkettiin kymmenellä vuodella ja seuraavana vuonna, Augustuksen kuollessa, hänestä tuli keisari.Fields s.42 == Lähteet == * * * ===Viitteet=== Luokka:Antiikin Rooman politiikka
Arttu Siira

Arttu Siira (s. 18. huhtikuuta 1993 Oulu) on suomalainen jalkapalloilija, joka edustaa Kolmosessa pelaavaa OLS:ää; aiemmin pelannut Ykkösen AC Oulussa ja lainapelaajana Kakkosen PK-37:ssa ja FC YPA:ssa. Pelipaikaltaan Siira on laitahyökkääjä. Siiran nuorempi veli Tuure Siira pelaa myös AC Oulussa. == Seurajoukkue == Arttu Siiran pelaajaura ylimillä sarjatasoilla alkoi kaudella 2010, kun hän nousi Tervareiden junioreista AC Oulun liigajoukkueeseen. Siira debytoi AC Oulun paidassa 17-vuotiaana 5. kesäkuuta 2010 Veikkausliigan ottelussa AC Oulu - FC Honka, ja hän teki AC Oulun kanssa kolmen vuoden sopimuksen tammikuussa 2011. Siira ei pysytynyt kuitenkaan vakiinnuttamaan paikkaansa AC Oulun joukkueessa, joten hän pelasi lainalla Kakkosen PK-37:ssä kaudella 2012 ja FC YPA:ssa kauden 2013. Hän siirtyi kaudella 2014 Kakkosessa pelaanneen OLS:n riveihin. == Maajoukkue == Arttu Siira on pelannut 3 poikien maaottelua U16- ja U17-maajoukkueissa. Siira debytoi maajoukkueessa 23. syyskuuta 2008 U16-maajoukkueen ottelussa P-Irlanti - Suomi.Jalkapallokirja 2009–2011 == Tilastot == Kausi Seura Sarja O M 2010 AC Oulu Veikkausliiga 2 0 2011 AC Oulu Ykkönen 11 0 2012 AC Oulu Ykkönen 7 0 PK-37 Kakkonen == Lähteet == == Aiheesta muualla == * Arttu Siira AC Oulun sivuilla * Arttu Siira Sinitähtien sivuilla Luokka:Suomalaiset jalkapalloilijat Luokka:Vuonna 1993 syntyneet Luokka:Elävät henkilöt
Einar Palmunen

Kustaa Einar Palmunen (6. kesäkuuta 1903 Kiukainen – 26. tammikuuta 1982 Hämeenlinna) oli suomalainen kirjailija. Palmusen vanhemmat olivat Juho Kustaa ja Amanda Palmunen. Hän toimi terveystarkastajana Hämeenlinnassa. Palmunen oli Hämeenlinna-seuran puheenjohtajana 1968–1977 ja toimi pitkään myös seuran sihteerinä. Palmusen kirjallinen tuotanto koostuu Hämeenlinna-aiheisista kotiseutuhistoriatutkimuksista ja erityisesti 5. divisioonan vaiheita kuvaavista sotahistoriallisista teoksista. Hän kirjoitti kaikkiaan 240 kirjoitusta Hämeenlinna-seuran julkaisemaan Hämeenlinna-Wanaja- kotiseutujulkaisuun. Palmunen oli Bibliofiilisen Seuran jäsen ja julkaisi useita bibliografiaan liittyviä kirjoituksia. Hän keräsi itse suomenkielistä, ennen vuotta 1878 painettua uskonnollista kirjallisuutta. Palmunen sai asessorin arvonimen vuonna 1978. == Teoksia == * Suomalaisen virsikirjan bibliografia, julkaisussa Bibliophilos 1956. 1956 * Hämeenlinnan terveydenhoitolautakunta 75-vuotias : Hämeenlinna-seuran kirjoituskilpailusta. Hämeenlinna 1957 * Hätilän kylän ja kartanon vaiheita. Hämeenlinna-seura, Hämeenlinna 1957 * Mikael Agricola : bibliografinen opas. Suomalaisen kirjallisuuden seura, Helsinki 1961 * Länsi-Suomen rukoilevaisuutta koskeva kirjallisuus. Forssa 1962 * Tampereen rykmentin suojapataljoona talvisodassa : III/2 Prikaati syksystä 1939 kesään 1940. Karisto 1963 * Hämäläisdivisioona jatkosodassa : 5. divisioona 1941-1944. Karisto 1964 * Saaristen kuninkaallinen latokartano. Hämeenlinna-seura, Hämeenlinna 1965 * Shemenskin- Pertjärven taistelut. Karisto 1966 * Hämeen miehet Aunuksen retkellä 1919. Karisto 1967 * Ojoisten latokartano ja virkatalo. Hämeenlinna-seura, Hämeenlinna 1968 * Hämeenlinna-julkaisun kirjoitukset 1951-1970. Hämeenlinna 1970 * Hämeenlinna, toim. Einar Palmunen. Hämeenlinna-seuran julkaisu 22. Hämeenlinna 1972 * Hämäläisdivisioona etulinjasta kenttäsairaalaan : 5. divisioona 1941-1944 : rintamatapahtumia ja lääkintäpalvelua. Karisto 1972 * Hämeenlinnan vapaaehtoinen palokunta 1873-1973. Hämeenlinna 1973 * Hämeen pataljoona eli Suomen 7. Hämeenlinnan tarkk'ampujapataljoona : muistojulkaisu. Hämeenlinna-seura, Hämeenlinna 1975 * Vanhaa Hämeenlinnaa kuvina, toim. Einar Palmunen. Hämeenlinna-seura, Hämeenlinna 1978 * Ilves-divisioona kuvina, toim. Einar Palmunen. Karisto 1981 == Lähteet == * * Find A Grave Memorial : Kustaa Einar Palmunen * Häme-Wiki : Hämeenlinna-seura * Hämeenlinna-seuran historiaa * Einar Palmusen kirjasto * Teoslista Fennica-tietokannasta Luokka:Suomalaiset tietokirjailijat Luokka:Bibliofiilit Luokka:Suomalaiset keräilijät Luokka:Vuonna 1903 syntyneet Luokka:Vuonna 1982 kuolleet
Existence Indifferent

Existence Indifferent on suomalaisen extreme metal -yhtye Atakhaman ensimmäinen ja ainoa studioalbumi, joka on julkaistu vuonna 2005. ==Kappaleet== # # # # # # # # # ==Kokoonpano== * Jimmy Salmi – laulu * J-V Hintikka – kitara * Simo Rahikainen – kitara * Matti Honkonen – basso * Timo Häkkinen – rummut ==Lähteet== ==Aiheesta muualla== * * Existence Indifferent discogs.com -sivustolla Luokka:Vuoden 2005 esikoisalbumit Luokka:Suomalaiset death metal -albumit
Katri Savolainen

Katri Margareta Savolainen os. Palmroth (25. huhtikuuta 1898 Ruovesi – 6. toukokuuta 1982 Tampere) oli suomalainen kansakoulunopettaja ja kirjailija. Savolaisen vanhemmat olivat lääninrovasti Wilhelm Palmroth ja Olga Armfelt. Hän pääsi ylioppilaaksi Kuopion yhteiskoulusta 1916 ja suoritti kansakoulunopettajan tutkinnon Helsingissä 1919. Katri Savolainen oli naimisissa vuodesta 1922 kansakoulunopettaja Matti Savolaisen kanssa. == Teoksia == * Palmikkopäinen tyttö. Tammen tyttöjen sarja 15. Tammi 1946, 2. painos 1959 * Kinkeripiparkakku : novelleja. WSOY 1954 * Vaaravyöhykkeen tytöt. Tammen tyttöjen sarja 14. Tammi 1958 * Kommervenkit. Tammen tyttöjen sarja 18. Tammi 1960 * Tyttö Mijas-vuorelta. Tammen tyttöjen sarja 23. Tammi 1963 == Lähteet == * * Pohjoissavolaisen kaunokirjallisuuden bibliografia : Katri Savolainen * Teoslista Fennica-tietokannasta Luokka:Suomalaiset lasten- ja nuortenkirjailijat Luokka:Vuonna 1898 syntyneet Luokka:Vuonna 1982 kuolleet
1917 (kappale)

1917 on suomalaisen doom metal -yhtye Kypck:n single, joka on julkaistu omakustanteena vuonna 2008. Kappale oli YleX:n viikon tehobiisinä kappaleen ilmestyessä tammikuussa 2008. ==Kappaleet== # ==Kokoonpano== * K. H. M. Hiilesmaa (Hiili Hiilesmaa) – rummut * S. S. Lopakka (Sami Lopakka) – kitara * E. Seppänen (Erkki Seppänen) – laulu * J. T. Ylä-Rautio (Jaska Ylä-Rautio) – basso == Lähteet == Luokka:Vuoden 2008 kappaleet Luokka:Suomalaiset rockkappaleet
Martuni

Martuni (, , tai Ходжавенд, Hodžavend) on kaupunki Azerbaidžanissa. Kaupunki kuului de facto itsenäiseen armenialaiseen Artsakhin tasavaltaan (ent. Vuoristo-Karabahin tasavalta) 26. syyskuuta 2023 asti, jolloin Azerbaidžan valtasi kaupungin. Ensitöikseen azerit kaatoivat ensimmäisessä Karabahin sodassa kaatuneen Monte Melkonianin patsaan. Valtauksen myötä kaupungin armenialaisväestö jätti kaupungin, jonka nimeksi palautettiin Xocavənd. Kaupunki sijaitsee Karabahvuorten itärinteillä 41 kilometriä Stepanakertistä itään. Kaupunki on tasavaltaan kuuluvan Martunin piirin keskus. Azerbaidžanin hallinnollisen jaon mukaan se muodostaa Xocavəndin piirin keskuksen. Asukkaita on 5 700 henkeä (vuonna 2015). Martunista tuli piirikeskus vuonna 1930, kaupunkimainen taajama vuonna 1960 ja kaupunki vuonna 1985. Neuvostoaikana siellä toimi elintarviketeollisuutta ja kudottiin mattoja. Vuoden 1989 väestönlaskennan mukaan kaupungissa oli 7 000 asukasta. ==Lähteet== Luokka:Azerbaidžanin kaupungit Luokka:Vuoristo-Karabah Luokka:Xocavəndin piirikunta
Chebaleba

Chebaleba (oikealta nimeltään Teemu Saario,http://www.pas- music.com/chebaleba.htm s. 30. tammikuuta 1987)http://fi.netlog.com/Chebaleba on Helsingin Torpparinmäestähttp://www.last.fm/music/Chebaleba kotoisin oleva rap/reggae-artisti. Nykyisin hän levyttää Monsp records -nimiselle levy- yhtiölle. Taiteilijanimi Chebaleba tulee vuosien takaa Saarion Counter-Strike- pelissä käyttämästään nimimerkistä, jonka hänen ystävänsä keksi hänelle.https://www.youtube.com/watch?v=LOJON_k144E == Ura == Chebaleban debyyttialbumi Kaapista ulos julkaistiin vuonna 2007. Toinen kokopitkä albumi Puun takaa julkaistiin vuonna 2009. Chebaleba on julkaissut myös esimerkiksi YouTubeen useita musiikkivideoita sekä kappaleita. Mukana yhteistyössä on ollut muun muassa Thono Slowknow ja RicoWamos. Chebaleban kolmas albumi Himaa ennen hesarii julkaistiin heinäkuussa 2011. Albumilla on mukana esimerkiksi Jare & VilleGalle, Juno, Stepa, Thono Slowknow ja RicoWamos. Chebaleba julkaisi Mieli sairastaa EP:n ilmaiseksi internetissä vuonna 2012. Hänen seuraava pitkäsoittonsa Ottaa tyypit julkaistiin Monsp Recordsin kautta 30. toukokuuta 2014. Se ylsi parhaimmillaan Suomen virallisen albumilistan 37. sijalle. == Diskografia == ===Albumit=== * Kaapista ulos (2007) * Puun takaa (2009) * Himaa ennen hesarii (2011) * Mieli sairastaa EP (2012) * Ottaa tyypit (2014) * 6.0 EP (2015) === Musiikkivideot === * Saundijäbä (2008) * Se ääni (2009) * Naisii, happee, pillereitä (2009) * Pökötti (mukana RicoWamos, 2011) * EMH (mukana Juno, Jare & VilleGalle, 2011) * Kesäfiilistelyy (mukana RicoWamos, 2011) * Takatalvi (mukana Juno, 2011) * Mieli sairastaa (2012) * Flippaa & kriippaa (Epelit, 2013) * Pitää mennä (2014) * Standby (mukana DJ Ibusal & Mäkki, 2014) * Kuumalle hiekalle (2014) * Kruisi hiljaa (2015) * Raivol (Epelit, 2015) *Lamput sammuu (mukana Mäkki, 2016) * Mysteeri (Epelit, 2016) * 150 (2016) * Toteemispaalu (2016) * Iha just (2017) ===Vierailijana=== Artisti Kappale Albumilta Muut vierailijat Vuosi Green Buddha Records "Rytmi" Parasta buddhaa 2 Matinpoika, Juno & Okku 2012 Kube "Kenkäboxi remix" Lentokonetila OG Ikonen, Särre, DJ Kridlokk, Eevil Stöö & Dada 2013 == Lähteet == == Aiheesta muualla == * * Chebaleba Facebook -sivustolla * Epelit SoundCloud -sivustolla Luokka:Suomalaiset hip hop -artistit Luokka:Vuonna 1987 syntyneet Luokka:Elävät henkilöt
Sabina Guzzanti

Sabina Guzzanti (s. 25. heinäkuuta 1963 Rooma) on italialainen näyttelijä, koomikko, ohjaaja, käsikirjoittaja, tuottaja ja kirjailija. == RAIot == Lähes kaksi miljoonaa katsojaa seurasi 16. marraskuuta 2003 esitettyä Sabina Guzzantin RAIot-nimistä poliittista satiiria. Seurauksena Silvio Berlusconin Mediaset-yhtiö uhkasi haastaa RAI-yhtiötä 20 miljoonaan euron korvausvaatimuksella Helsingin Sanomat, Radio- ja TV-arvostelut, 15.4.2006, jolloin RAI Tre -kanava hyllytti RAIot-ohjelman ensimmäisen jakson jälkeen. RAI-yhtiön hallintoneuvosto perusteli ohjelman hyllytystä korvauskanteen taloudellisella riskillä yhtiölle Helsingin Sanomat, Ulkomaat 22.11.2003. Vaikka Italian oikeuslaitos myöhemmin varmisti ettei korvauskanteella ole perusteita, piti RAI hyllytyksen voimassa, jolloin sen poliittinen kytkös paljastui. Satiirinsa mielivaltaisen hyllytyksen jälkeen Sabina Guzzanti ohjasi tapauksesta vuonna 2005 dokumentin Viva Zapatero!. ==Tuotanto== ===Elokuvat=== * Draquila - L'Italia che trema, Sabina Guzzantin käsikirjoittama, 2010 * Le ragioni dell'aragosta, Sabina Guzzantin käsikirjoittama ja ohjaama, 2007 * Viva Zapatero!, Sabina Guzzantin käsikirjoittama, tuottama ja ohjaama, 2005 * Bimba, Sabina Guzzantin käsikirjoittama ja ohjaama, 2001 * Troppo sole, Giuseppe Bertoluccin ohjaus, Sabina Guzzanti näyttelijänä ja toisena käsikirjoittajana ja näyttelijänä, 1994 * La cattedra, Michele Sordillon ohjaus, 1991 * I ragazzi di via Panisperna, Gianni Amelion ohjaus, Sabina Guzzanti näyttelijänä, 1989 * Night club, Sergio Corbuccin ohjaus, Sabina Guzzanti näyttelijänä, 1989 * I cammelli, Giuseppe Bertoluccin ohjaus, Sabina Guzzanti näyttelijänä, 1988 ===Kirjat=== * Reperto RaiOt, BUR Biblioteca Universale Rizzolin kustantama, 2005 * Viva Zapatero!, BUR Biblioteca Universale Rizzolin kustantama, 2005 * Il diario di Sabna Guzz, Einaudin kustantama, 2003 * Mi consenta una riflessione (anche se non è il mio ramo), Baldini Castoldi Dalain kustantama, 2002 == Lähteet == == Aiheesta muualla == *Sabina Guzzantin omat kotisivut Luokka:Italialaiset näyttelijät Luokka:Koomikot Luokka:Vuonna 1963 syntyneet Luokka:Elävät henkilöt
Xocalı

Xocalı (, ) on kaupunki virallisesti Azerbaidžaniin kuuluvassa, mutta de facto itsenäisessä Vuoristo-Karabahin tasavallassa. Se sijaitsee Karabahvuorten reuna-alueella 10 kilometriä Stepanakertista koilliseen. Vuoristo-Karabahin autonomiseen alueeseen kuuluneesta Xocalın kylästä tuli vuonna 1990 kaupunki ja vuonna 1991 Xocalın piirin keskus. Armenialaiset joukot valtasivat sen Vuoristo-Karabahin sodan aikana 25.–26. helmikuuta 1992. Valtauksen yhteydessä sai surmansa useita satoja azerisiviilejä. Azerbaidžan syyttää teoista armeenien lisäksi venäläistä 360. rykmenttiä, ja on kampanjoinut kansainvälisesti saadakseen surmat tunnustettua kansanmurhaksi.http://www.eurasianet.org/node/65060 Nykyään paikkakunta kuuluu Ivanjan-nimisenä kylänä Vuoristo-Karabahin tasavallan Askeranin piiriin. Kylässä on 900 asukasta (vuonna 2005). Sen vieressä sijaitsee Stepanakertin lentokenttä. ==Lähteet== Luokka:Azerbaidžanin kaupungit Luokka:Aavekaupungit Luokka:Vuoristo-Karabah Luokka:Xocalın piirikunta
Yksikielisyys

Yksikielisyys tarkoittaa vain yhden kielen osaamista. Se on yleistä suurten kielten puhujien parissa, sillä omakielinen kulttuuri ja palvelut ovat kattavia. Sen vastakohta monikielisyys on yleistä pienten kielten puhujien kanssa. Yksikielisillä on todettu olevan suurempi riski dementiaan sairastumisessa.Biology news == Lähteet == Luokka:Kielenoppiminen
Uusiutuvan energian kansallinen toimintasuunnitelma

Uusiutuvan energian kansallinen toimintasuunnitelma on kaikkien EU:n jäsenmaiden laatima suunnitelma vuonna 2010. Siinä kuvataan toimenpiteet, joilla uusiutuvan energian tavoitteet vuonna 2020 on tarkoitus saavuttaa. Suunnitelmissa uusiutuvan energian tavoitteet on määritelty sektoreittain. EU:n ilmasto- ja energiapolitiikasta annettiin merkittävä lainsäädäntöpaketti huhtikuussa 2009. Tämä niin kutsuttu 20-20-20 tavoite tarkoittaa, että vuoteen 2020 mennessä tulisi EU:n energiankulutuksesta 20 prosenttia saada uusiutuvista lähteistä, EU:n kasvihuonekaasupäästöjä tulisi vähentää 20 prosenttia sekä energiatehokkuutta lisätä 20 prosenttia. Suomi sai uusiutuvan energian käytön tavoitteekseen 38 prosenttia vuoteen 2020 mennessä. == Suomen suunnitelma == Uusiutuvista energialähteistä peräisin olevan energian käytön edistämisestä annetun direktiivin (2009/28/EY) 4 artiklan 1 kohdan mukaisesti kunkin jäsenvaltion on vahvistettava kansallinen uusiutuvaa energiaa käsittelevä toimintasuunnitelma. Suunnitelma sisältää vaaditut arviot energian loppukulutuksesta vuosina 2010–2020, uusiutuvaa energiaa koskevista tavoitteista ja kehityspoluista ja uusiutuvaa energiaa koskevista politiikan tukitoimenpiteistä. Siinä arvioidaan myös Suomessa vuonna 2020 kulutettavat uusiutuvista lähteistä peräisin olevan energian osuudet liikenteessä, sähköntuotannossa sekä lämmityksessä ja jäähdytyksessä. Suomen suunnitelman pohjana ovat kansallinen ilmasto- ja energiastrategia ja hallituksen huhtikuiset uusiutuvan energian velvoitepaketin linjaukset eri uusiutuvan energian lähteistä ja tarvittavista taloudellisista ohjauskeinoista. Suunnitelma on laadittu työ- ja elinkeinoministeriön, ympäristöministeriön sekä maa- ja metsätalousministeriön yhteistyönä. Sitä on tarkoitus täydentää syksyllä muun muassa uusia sähkön tuotantotukia koskevilla tiedoilla. Komissio arvioi aikanaan kansallisia toimintasuunnitelmia ja voi antaa niihin suosituksiaan. == Katso myös == *Aurinkoenergia *Biopolttoaine *Tuulivoima == Lähteet == *TEM: EU:n energiayhteistyö *TEM: Uusiutuvan energian kansallinen toimintasuunnitelma *National Renewable Energy Action Plans * Directive 2009/28/EC of the European Parliament and of the Council == Aiheesta muualla == *Direct to Business hanke *Energiaklusteri *Official Commission page on the RES directive *Official Commission page on renewable energy *National Renewable Energy Action Plans *"Renewable energy: the promotion of electricity from renewable energy sources" - from the official “Summaries of EU legislation” website *Tempate for the National Renewable Energy Action Plans *Directive 2009/28/EC of the European Parliament and of the Council * Renewable Energy Projections as Published in the National Renewable Energy Action Plans of the European Member States Luokka:Energiapolitiikka Euroopassa Luokka:Euroopan unionin politiikka
Dharmendra

Dharam Singh Deol (s. 8. joulukuuta 1935 Phagwara), yleensä Dharmendra, on intialainen näyttelijä, tuottaja ja poliitikko. Hän on esiintynyt noin 250 elokuvassa ja on yksi merkittävimmistä henkilöistä Bollywood-elokuvien historiassa. Dharmendran menestynein ja tunnetuin elokuva on Sholay vuodelta 1975. Hän perusti elokuvatuotantoyhtiönsä Vijayta Filmsin vuonna 1983. Hän sai Filmfare Awards -palkinnon elämäntyöstään vuonna 1997. Intian kansanpuolueeseen kuuluva Dharmendra oli Intian parlamentin jäsen vuosina 2004–2009. Häntä kritisoitiin tehtäviensä laiminlyömisestä. Intian valtio myönsi Dharmendralle Padma Bhushan -palkinnon vuonna 2012. == Yksityiselämä == Dharmendra avioitui Prakash Kaurin kanssa vuonna 1954. Hän meni naimisiin näyttelijä Hema Malinin kanssa vuonna 1980, ollessaan edelleen naimisissa ensimmäisen vaimonsa kanssa. Joidenkin lähteiden mukaan Dharmendra ja Malini kääntyivät islaminuskoon voidakseen mennä naimisiin Dharmendran ensimmäisestä vaimosta huolimatta. Ensimmäisestä avioliitostaan Kaurin kanssa hänellä on kaksi poikaa, Sunny Deol ja Bobby Deol, ja kaksi tytärtä, Vijeeta Deol ja Ajeeta Deol. Malinin kanssa hänellä on kaksi tytärtä, Esha Deol ja Ahana Deol. == Valikoitu filmografia == * Bandini (1963) * Kaajal (1965) * Phool Aur Patthar (1966) * Aankhen (1968) * Satyakam (1969) * Mera Gaon Mera Desh (1971) * Seeta Aur Geeta (1972) * Yaadon Ki Baaraat (1973) * Sholay (1975) * Dharam Veer (1977) * Ali Baba ja 40 rosvoa (Alibaba Aur 40 Chor, 1980) * Raaj Tilak (1984) * Loha (1987) * Pyaar Kiya To Darna Kya (1998) * Apne (2007) * Yamla Pagla Deewana (2011) * Rocky Aur Rani Kii Prem Kahaani (2023) == Lähteet == == Aiheesta muualla == * * * Luokka:Intialaiset näyttelijät Luokka:Intialaiset elokuvatuottajat Luokka:Intian kansanpuolueen poliitikot Luokka:Lok Sabhan jäsenet Luokka:Vuonna 1935 syntyneet Luokka:Elävät henkilöt
Lahden tiedekirjasto

Lahden tiedekirjasto oli kaikille avoin tieteellinen kirjasto, jonka tehtävänä oli tuottaa kirjasto- ja tietopalveluita Lahden yliopistokeskukseen kuuluville yliopistoyksiköille. Kirjasto oli myös Helsingin yliopiston ympäristöekologian laitoksen laitoskirjasto. Lahden tiedekirjasto lopetti toimintansa 1.1.2011, jolloin se yhdistettiin Päijät-Hämeen koulutuskonsernin Tieto- ja kirjastopalveluihin. Näin muodostunut Korkeakoulujen yhteiskirjasto palveli Lahden ammattikorkeakoulun ja Lahden yliopistokeskukseen kuuluvien yliopistojen lisäksi toista astetta, lukiokoulutusta sekä kaikkia muita tiedon tarvitsijoita. Korkeakoulujen yhteiskirjaston eli Lahden korkeakoulukirjaston toiminnot yhdistettiin puolestaan syyskuussa 2019 perustettuun LUT- tiedekirjastoon. == Lähteet == Luokka:Suomen yliopistojen kirjastot Tiedekirjasto
Sibelius-Akatemian kirjasto

Sibelius-Akatemian kirjasto on musiikkiyliopiston kirjasto sekä musiikin erikoiskirjasto. Kirjasto on kaikille kävijöille avoinhttp://lib.siba.fi/services, mutta sen ensisijaisena käyttäjäryhmänä ovat Sibelius-Akatemian opiskelijat, opettajat ja henkilökunta. Kirjastossa on myös nuottikäsikirjoituskokoelma, jossa on muiden muassa Jean Sibeliuksen, Erkki Melartinin ja Leevi Madetojan käsikirjoituksia ja Jussi Jalaksen omistuksessa olleita nuotteja. Sibelius-Akatemian kirjaston tehtävänä on olla tukemassa korkeakoulun opetusta, tutkimusta ja taiteellista toimintaa. Vuoden 2013 alusta lähtien Sibelius-Akatemian kirjasto on ollut osa Taideyliopiston kirjastoa Sibelius-Akatemian, Teatterikorkeakoulun ja Kuvataideakatemian liityttyä yhteiseksi yliopistokokonaisuudeksi.http://lib.siba.fi/about- us/library-rules == Lähteet == == Aiheesta muualla == *Sibelius-Akatemian kirjaston kotisivut Kirjasto Luokka:Helsingin kirjastot Luokka:Suomen yliopistojen kirjastot
Takeda (Suomi)

Takeda Oy (vuosina 2012–2014 Oy Leiras Takeda Pharmaceuticals AbTakeda Oy | Osakeyhtiö | Kauppalehti.fi) on japanilaiseen Takeda-lääkeyhtiöön kuuluva lääkeyritys. Takeda Oy:n tuotevalikoimaan kuuluu alkuperäislääkkeitä, vaihtokelpoisia valmisteita ja itsehoitovalmisteita. Leiras siirtyi yrityskaupan myötä osana Nycomed-konsernia Takedan omistukseen syyskuussa 2011. Takeda on Japanin suurin lääkeyhtiö, jolla on vahva jalansija myös muualla Aasiassa sekä Pohjois-Amerikassa. Takeda on maailman 12. suurin reseptilääkemarkkinoilla, ja se toimii yli 70 maassa. Suomessa Leiras kuului vuonna 2010 kymmenen suurimman lääkeyhtiön joukkoon. == Historia == Leiras perustettiin alun perin suomalaisen Huhtamäki-konsernin lääketehtaaksi vuonna 1946. Lääketuotanto irrotettiin Huhtamäestä omaksi Leiras-nimiseksi yhtiökseen vuonna 1948. Nimi Leiras saatiin Huhtamäen hiljattain ostamalta, teollisuudelle margariineja tuottaneelta margariinitehtaalta, jolle oli annettu leivontarasvan mukaan nimi Leiras. Lääkeyhtiön alkutaipaleella 1940-luvulla valmistettiin vitamiineja mm. armeijalle. 60-luvulla Leiraksen tuotteista keskeisin ja yhteiskunnallisestikin merkittävin oli ehkäisypilleri. Vientitoiminta aloitettiin 70-luvulla kuparikierukan myötä. 80-luvulla Leiras laajeni voimakkaasti ja osti Medica-, Star- ja Rohto-lääkeyhtiöt. Leiraksesta tuli osa saksalaista Scheringiä vuonna 1996. 2000-luvulla Leiras jakaantui neljäksi eri yhtiöksi ja Nycomed-konserni osti osan siitä. Vuonna 2011 japanilainen Takeda osti Nycomedin ja Leiras siirtyi osaksi Takedaa. == Tuotteet == Leiraksella on ilman reseptiä myytäviä itsehoitovalmisteita seuraaviin aihealueisiin: * Flunssa ja yskä * Ihonhoito * Jälkiehkäisy * Kivunhoito * Närästys * Painonhallinta * Ripuli ja ilmavaivat * Ummetus * Myrkytykset * Vitamiinit ja kalsiumvalmisteet Lääkevalikoimaan kuuluu lääkkeitä moniin yleisiin sairauksiin, kuten: * Diabetes * Sydän- ja verisuonisairaudet * Kohonnut verenpaine * Keuhkosairaudet * Kivun hoito * Tuki- ja liikuntaelinsairaudet * Unettomuus Sairaalakäyttöön Leiras toimittaa ainoana toimittajana mm. tiettyjä elvytyslääkkeitä. Lisäksi valikoimassa on korkean teknologian tuotteita mm. leikkaussaliin. == Lähteet == Luokka:Suomalaiset kemianteollisuusyhtiöt Luokka:Suomalaiset lääkealan yritykset
Fightback

Fightback on suomalaisen metalliyhtye Rebelheadin ensimmäinen studioalbumi. Se on julkaistu vuonna 2005 levymerkillä Whirlwind Records. ==Kappaleet== # # # # # # # # # # ==Kokoonpano== * Aki – laulu * Mikko Tuliniemi – kitara * Jorma "Jore" Rantalainen – basso * Ville – rummut == Arvostelut == * Desibeli.net: * Imperiumi: 7+/10 ==Lähteet== ==Aiheesta muualla== * * Luokka:Vuoden 2005 esikoisalbumit Luokka:Suomalaiset metallialbumit
Ei kauniimpaa (Ristinollan albumi)

__NOTOC__ Ei kauniimpaa on suomalaisen gospelvaikutteisen metalliyhtye Ristinollan ensimmäinen studioalbumi. Se on julkaistu vuonna 2005 levymerkillä Hyena Records. == Kappaleet == # # # # # # # # # # # == Kokoonpano == * Mikko Tuliniemi – laulu * Timo Kuusjärvi – kitara * Timo Mäki-Marttunen – basso * Timo Peltokangas – rummut == Arvostelut == * Imperiumi.net: 7+/10Imperiumi.net: Levyarvio == Lähteet == == Aiheesta muualla == * * Ei kauniimpaa discogs.com -sivustolla Luokka:Vuoden 2005 esikoisalbumit Luokka:Suomalaiset rockalbumit Luokka:Suomalaiset gospelalbumit
Pantopratsoli

Pantopratsoli on protonipumpun estäjälääke, joka estää mahan haponeritystä. == Pantopratsolia käytetään: == * Itsehoidossa refluksioireiden (esim. närästys, happaman mahansisällön nousu takaisin ruokatorveen) lyhytaikaiseen hoitoon aikuisilla. * Maha- ja pohjukaissuolihaavaumien hoidossa. * Refluksitaudin aiheuttamien ruokatorven pinnallisten haavaumien hoidossa. * Ruokatorvitulehduksen ylläpitohoidossa sen jälkeen, kun hoitovaste on aluksi saavutettu. * Mahan kroonisen tulehduksen aiheuttavan helikobakteerin hävittämiseen. Protonipumpun estäjälääkkeet, kuten pantopratsoli, ovat olennainen osa helikobakteerin häätöhoitoa. == Lähteet == == Aiheesta muualla == *PubChem: Pantoprazole *DrugBank: Pantoprazole *Human Metabolome Database: Pantoprazole *Kyoto Encyclopedia of Genes and Genomes (KEGG): Pantoprazole *ChemBlink: Pantoprazole Luokka:PPI-lääkkeet Luokka:Pyridiinit
Daşkəsən

Daşkəsən () on kaupunki Azerbaidžanissa. Se sijaitsee Kaukasusvuoristossa 397 kilometriä Bakusta länteen. Kaupunki on Daşkəsənin piirin keskus. Asukkaita on 11 300 henkeä (vuonna 2010). Kaupunki on perustettu vuonna 1948. Siellä toimii rautamalmikaivos ja rikastamo. Kaivokselle johtaa Gəncən läheltä haarautuva rautatie. ==Lähteet== Luokka:Azerbaidžanin kaupungit Luokka:Daşkəsənin piirikunta
Toini Vuoristo

Toini Inkeri Vuoristo (o.s. Maunula; 8. elokuuta 1919 Oulu – 13. huhtikuuta 2013 HelsinkiKuolinilmoitus. Helsingin Sanomat 5.5.2013.) oli suomalainen käsikirjoittaja. Vuoristo käsikirjoitti televisiolle 1970-luvun huippusuositun draamasarjan Naapurilähiö. Muita hänen käsikirjoittamiaan televisiosarjoja ovat Koivuharju ja Rauhanranta 12. Myös radion kuunnelmasarja Noita Nokinenä (1970–1985) on Vuoriston käsikirjoittama. Hän kirjoitti myös näytelmän Unelmakoulu (1983). Vuoriston ainoa alkujaan kirjaksi tehty satu oli Pyppelis- peikon tarina. Muun tuotantonsa Vuoristo käsikirjoitti joko televisioon tai radioon. Vuoristo oli naimisissa kuoronjohtaja Aapeli Vuoriston kanssa. ==Lähteet== ==Aiheesta muualla== *Toini Vuoristo. Näytelmät.fi. * Martelius, Katja: Kotirouva kirjoitti öisin. (Muistokirjoitus.) Helsingin Sanomat 5.5.2013. * Toini Vuoriston satusovituksia kuunnelmina. Yle Elävä arkisto. * Luokka:Suomalaiset käsikirjoittajat Luokka:Suomalaiset lasten- ja nuortenkirjailijat Luokka:Vuonna 1919 syntyneet Luokka:Vuonna 2013 kuolleet
Run This Town

"Run This Town" on vuonna 2009 ilmestynyt kappale, jonka esittää yhdysvaltalainen räppäri Jay-Z. Mukana kappaleessa ovat Rihanna ja Kanye West. Laulusta tuli suuri hitti ja pääsikin myös Yhdysvaltain hittisinglejen toiselle sijalle ja pysyi siellä kaksi viikkoa. Se sijoittui myös Britannian hittilistalla ensimmäiselle sijalle. == Lähteet == Luokka:Vuoden 2009 kappaleet Luokka:Jay-Z:n kappaleet Luokka:Rihannan kappaleet Luokka:Kanye Westin kappaleet Luokka:Britannian singlelistan ykköset
Hassan Abdel Fattah

Hassan Abdel Fattah Hassan Mahmoud (; s. 17. elokuuta 1982 Amman) on jordanialainen jalkapalloilija, pelipaikaltaan keskikenttäpelaaja. Hän edustaa seuratasolla kuwaitilaista Al Kuwait SC:tä, jossa hän on ollut lainalla vuodesta 2010 lähtien. Hassan on pelannut Jordanian maajoukkueessa 42 ottelua ja tehnyt niissä seitsemän maalia. Hän on osallistunut muun muassa vuosien 2006 ja 2010 MM-kisojen karsintoihin sekä Aasian-mestaruuskilpailuihin 2011, joissa hän teki yhden maalin. == Lähteet == Luokka:Jordanialaiset jalkapalloilijat Luokka:Vuonna 1982 syntyneet Luokka:Elävät henkilöt